open-index/open-wikipedia-markdown huggingface dataset:
Kaisa Aikio

**Kaisa Aikio** (*Jovsset Niillas Gáddjá*, o.s. **Vuolab**) on suomensaamelainen Yleisradion saamenkielisen toimituksen Yle Sápmin erikoistoimittaja. Hänet tunnetaan parhaiten televisio-ohjelmasta *[[Yle Ođđasat]]*, jossa hän toimi uutistenlukijana alusta alkaen, vuodesta 2013 lähtien. 

Aikio aloitti saamelaisradion toimittajana marraskuussa 1981 ja työskenteli määräaikaisena eripituisia kausia. Hänet nimitettiin vakinaiseksi toimittajaksi vuonna 1988. Hän työskenteli sekä Utsjoen että Inarin toimituksessa. Hän jäi eläkkeelle syyskuussa 2022. 

## Lähteet
Maahockey Pan-Amerikan kisoissa 2019

**Maahockeyssa** kilpailtiin **[[Pan-Amerikan kisat 2019|Pan-Amerikan kisoissa 2019]]** 29. heinäkuuta – 10. elokuuta 2019. Kilpailut käytiin Villa María del Triunfo Sports Centerissä. Sekä naisille että miehille oli omat turnaukset. Kumpaankin turnaukseen osallistui 16 joukkuetta. Kummankin turnauksen voittaja pääsee Tokion olympialaisiin 2020. Argentiina voitti kummankin turnauksen.

## Mitaliyhteenveto

## Mitalitaulukko

## Lähteet
Melonta Pan-Amerikan kisoissa 2019

**Melonnassa** kilpailtiin **[[Pan-Amerikan kisat 2019|Pan-Amerikan kisoissa 2019]]** 27. heinäkuuta – 4. elokuuta 2019. Koskimelontakilpailut käytiin Cañete-joessa ja ratamelonnat Albufera Medio Mundossa. Koskimelonnassa oli kolme kilpailumuotoa kummallekin sukupuolelle. Ratamelonnassa kilpailutapahtumia oli kuusi kummallekin sukupuolelle. Menestynein maa oli Brasilia, joka voitti viisi kultaa, joista neljä tuli koskimelonnassa. Eniten mitaleja voitti Kanada, joka saavutti 13 mitalia, joista kolme oli kultaisia.

## Mitaliyhteenveto
### Koskimelonta

### Ratamelonta

## Mitalitaulukko

## Lähteet
Miekkailu Pan-Amerikan kisoissa 2019

**Miekkailussa** kilpailtiin **[[Pan-Amerikan kisat 2019|Pan-Amerikan kisoissa 2019]]** 5. – 10. elokuuta 2019. Kilpailut käytiin Lima Convention Centerissä. Kummallekin sukupuolelle oli kuusi lajitapahtumaa: säilän, kalvan ja floretin yksilö- ja joukkuekilpailut. Yhteensä miekkailijoita oli 156. Menestynein maa oli Yhdysvallat, joka voitti 10 kultamitalia.

## Mitaliyhteenveto

### Miesten kilpailut

### Naisten kilpailut

## Mitalitaulukko

## Lähteet
Islami Jamhoori Ittehad

**Islami Jamhoori Ittehad** (IJI) oli pakistanilaisten oikeistopuolueiden allianssi, joka perustettiin vuoden 1988 vaaleihin sosiaalidemokraattisen Pakistanin kansanpuolueen vastavoimaksi. Liittoumaan kuului yhdeksän puoluetta. Se sai vaaleissa vähemmän kansanedustajia kuin kansanpuolue. Useimmat IJI:n edustajista olivat Punjabista, ja Nawaz Sharif nousi IJI:n tuella Punjabin paikallishallinnon johtoon ja myöhemmin koko maan pääministeriksi. Vuoden 1993 vaaleihin IJI ei enää osallistunut.

## Lähteet
Earl Heiskala

**Urho "Earl" Waldemar Heiskala** (s. 30. marraskuuta 1942 Kirkland Lake, Ontario) on kanadansuomalainen entinen jääkiekkoilija, jonka vanhemmat olivat kotoisin Suomesta. Heiskalan perhe muutti Torontoon Urhon ollessa nuori. Hän pelasi liki 700 ammattilaisottelua.

Heiskalan setä oli kuuluisa lentäjä Urho Heiskala. Uransa jälkeen Heiskala työskenteli rakennusalalla. Nykyisin Heiskala asuu San Diegon alueella, ja hänellä on myös Yhdysvaltain kansalaisuus.

## Ura

Hän pelasi NHL:ssä Philadelphia Flyersissa vuosina 1968–1971 ja WHA:ssa Los Angeles Sharksissa vuosina 1972–1974.

## Lähteet
Kuosmalan koulu

**Kuosmalan koulu** oli eteläsavolaisen Juvan kunnan Kuosmalan kylässä Voipää-järven läheisyydessä sijaitseva yli satavuotias alakoulu (luokka-asteet 1-6). Kyläkoulua kävi lukuvuonna 2018–2019 yhteensä 27 oppilasta (vuonna 2016 koulussa oli 29 alakoululaista). Koulu lakkautettiin elokuussa 2020 ja oppilaat siirrettiin Kirkonkylän kouluun. Puinen koulurakennus myytiin vuonna 2021 majoituspalveluita tarjonneelle yritykselle 5000 eurolla.
## Lähteet

## Aiheesta muualla
*Koikkalan koulun koululaisten ryhmäkuva (1951) (juvanlehti.fi)
I Want to Tell You

**I Want to Tell You** on brittiläisen rockyhtyeen The Beatlesin kappale yhtyeen vuoden 1966 albumilta *[[Revolver (The Beatlesin albumi)|Revolver]]*. Sen sävelsi ja sanoitti George Harrison. Kappaleen työnimet olivat ”Laxton’s Supreme” ja ”I Don’t Know.” 

## Kokoonpano
*George Harrison – laulu, soolokitara, taputukset 
*John Lennon – taustalaulu, tamburiini, taputukset 
*Paul McCartney – taustalaulu, piano, bassokitara, taputukset 
*Ringo Starr – rummut, marakassit, taputukset

## Lähteet
Lentopallo Pan-Amerikan kisoissa 2019

**Lentopallossa** kilpaillaan **[[Pan-Amerikan kisat 2019|Pan-Amerikan kisoissa 2019]]** 24. heinäkuuta – 11. elokuuta 2019. Sisälentopallo-ottelut pelataan Callao Regional Villagessa ja rantalentopallo-ottelut Costa Verde San Miguelissa. Sekä sisä- että rantalentopallossa on omat turnaukset naisille ja miehille. Sisälentopalloon osallistuu kahdeksan joukkuetta ja rantalentopalloon 16 paria. Menestynein maa oli Argentiina, joka oli mitaleilla kaikissa kilpailuissa.

## Mitaliyhteenveto

## Mitalitaulukko

## Lähteet
Nykyaikainen viisiottelu Pan-Amerikan kisoissa 2019

**Nykyaikaisessa viisiottelussa** kilpailtiin **[[Pan-Amerikan kisat 2019|Pan-Amerikan kisoissa 2019]]** 26. – 30. heinäkuuta 2019. Kilpailut käytiin Lima Convention Centerissä. Eri kilpailutapahtumia oli viisi: kummallekin sukupuolelle oli yksilö- ja viestikilpailut sekä sekaviestikilpailu. Urheilijoita kilpailuihin osallistui 64. Menestynein maa neljällä mitalilla oli Yhdysvallat.

## Mitaliyhteenveto

## Mitalitaulukko

## Lähteet
Pelota Pan-Amerikan kisoissa 2019

**[[Pelota]]ssa** kilpailtiin **[[Pan-Amerikan kisat 2019|Pan-Amerikan kisoissa 2019]]** 4. – 10. elokuuta 2019. Kilpailut käytiin Villa María del Triunfo Sports Centerissä. Pelotassa kilpailtiin kymmenessä eri tapahtumassa. Kummallekin sukupuolelle oli kumipallokilpailut frontónille ja trinquetelle. Naiset pelasivat nämä nelinpelinä, miehet pelasivat frontonin kaksinpelinä ja trinqueten nelinpelinä. Samoin kummallekin sukupuolelle frontenis nelinpelinä. Kummallekin sukupuolelle on vielä kaksinpelinä perulainen fronton. Miehille oli vielä nahkapallolla pelattava fronton kaksinpelinä sekä mano fronton kaksinpelinä. Menestynein maa oli Meksiko, joka saavutti yhdeksän mitalia, joista viisi oli kultaisia.

## Mitaliyhteenveto

## Mitalitaulukko

## Lähteet
Team Parker Racing

**Team Parker Racing** on brittiläinen autourheilutalli, joka kilpailee Blancpain GT Series Endurance Cup, British GT Championship, Porsche Carrera Cup Great Britain ja British Touring Car Championship -sarjoissa.
Aam Aadmi Party

**Aam Aadmi Party** (lyh. **AAP**, suomeksi Tavallisen ihmisen puolue) on intialainen vuonna 2012 perustettu puolue. Puolue syntyi alun perin korruptionvastaisesta liikehdinnästä, minkä jälkeen puolueena se saavutti huomattavaa menestystä Delhin paikallisvaaleissa. Puolueen johtaja Arvind Kejriwal tuli Delhin pääministeriksi kahdesti AAP:n menestyksen seurauksena. Vuonna 2013 Kejriwal oli Delhin ministerinä 49 päivää, jonka jälkeen hän erosi protestina siitä, että hänen ajamansa korruptionvastainen laki ei mennyt läpi. Vuonna 2015 Kejriwalista tuli Delhin pääministeri uudestaan puolueen voitettua 67 paikkaa 70:stä.

Aam Aadmi Party on perustanut puhelinlinjan johon voi raportoida havaitsemaansa korruptiota, sekä teettänyt yllätystarkastuksia kouluihin ja sairaaloihin. Puolue on myös suojellut intialaisia kauppoja estämällä ulkomaalaisten supermarkettien saapumisen Delhiin. Vuonna 2019 puolue ilmoitti suunnittelevansa Delhiin ilmaisia metro- ja bussimatkoja naisille parantaakseen näiden turvallisuustilannetta.

## Vaalimenestys
### Intian parlamenttivaaleissa

### Delhin paikallisvaaleissa

## Lähteet

## Aiheesta muualla
PAS Macau Racing Team

**PAS Macau Racing Team** on macaolainen autourheilutalli, joka kilpailee TCR Asia Series -sarjassa. Aiemmin talli on kilpaillu World Touring Car Championship -sarjassa vuonna 2013.
Niza Racing

**Niza Racing** on vuonna 2009 perustettu malesialainen autourheilutalli. Talli on kilpaillu vuodesta 2015 lähtien TCR Asia Series -sarjassa.
Mickaël Poté

**Mickaël Poté** (s. 24. syyskuuta 1984 Lyon, Ranska) on beniniläinen jalkapalloilija. Hän on pelipaikaltaan hyökkääjä. Hän on pelannut seuratasolla Ranskassa, Saksassa, Kyproksella ja Turkissa. Hän on vuodesta 2018 edustanut turkkilaisseura Adana Demirsporia, jossa hän pelasi myös vuosina 2015–2017.

Poté on pelannut Beninin maajoukkueessa vuodesta 2008. Hän on pelannut Afrikan-mestaruuskilpailuissa vuosina 2010 ja 2019.

## Lähteet
Antonianon instituutti

**Antonianon instituutti** on Bolognassa Italiassa sijaitseva instituutti, joka tekee hyväntekeväisyystyötä sekä toimii monipuolisesti taiteiden ja kulttuurin saralla.

Antonianon instituutin perustivat vuonna 1953 neljä fransiskaanimunkkia: isä Gabriele Adani, isä Ernesto Caroli, isä Benedetto Dalmastri ja isä Berardo Rossi. Alun perin instituutti toimi köyhien ruokailupaikkana, taideakatemiana ja elokuvateatterina. 1960-luvulta alkaen instituutissa on alettu tuottaa myös televisio-ohjelmia sekä äänilevyjä. Vuodesta 1961 alkaen instituutti on tuottanut vuosittain yhteistyössä Italian yleisradioyhtiön RAI:n kanssa Kultaisen šekiinin laulukilpailua (Zecchino d'Oro), joka on myös kuvattu instituutin tiloissa.

Instituutissa annetaan opetusta muun muassa klassisessa baletissa, moderneissa tanssilajeissa, kuvataiteissa sekä teatteri- ja elokuvataiteissa. Instituutissa toimii myös kaksi kuoroa: 3–11-vuotiaille suunnattu Piccolo Coro dell’Antoniano ja yli 12-vuotiaille tarkoitettu Verdi Note dell’Antoniano.

20. syyskuuta 2006 perustettu Antoniano ONLUS kokoaa yhteen instituutin hyväntekeväisyystyöhön kuuluvia projekteja, tapahtumia ja keräyksiä. Näihin kuuluvat muun muassa taloudellisissa vaikeuksissa oleville tarkoitetun avoimen ruokalan ylläpitäminen sekä vuonna 1991 alkanut vuosittainen hyväntekeväisyyskeräys *Il Cuore dello Zecchino d’Oro* (suom. *Kultaisen šekiinin sydän*), jonka nimi oli *I Fiori della Solidarietà* (suom. *Solidaarisuuden kukat*) vuosina 1991–2012.

## Aiheesta muualla
* Antonianon instituutin Internet-sivut
Yaya Banana

**Yaya Banana** (s. 29. heinäkuuta 1991 Maroua) on kamerunilainen jalkapalloilija. Hän on pelipaikaltaan puolustaja. Hän on pelannut seuratasolla kotimaansa lisäksi Tunisiassa, Ranskassa, Sveitsissä ja vuodesta 2014 Kreikassa, jossa hän on edustanut Plataniasta, Panioniosia ja Olympiakosia.

Banana pelasi Kamerunin maajoukkueessa ensimmäisen maaottelunsa maaliskuussa 2015. Hän on pelannut kaikkiaan 12 maaottelua ja tehnyt niissä kaksi maalia. Hän kuuluu Kamerunin joukkueeseen Afrikan-mestaruuskilpailuissa 2019.

## Lähteet
Stéphane Bahoken

**Stéphane Bahoken** (s. 28. toukokuuta 1992 Grasse, Ranska) on kamerunilainen jalkapalloilija. Hän on pelipaikaltaan hyökkääjä. Hän on pelannut seuratasolla Ranskassa OGC Nicen, RC Strasbourgin ja vuodesta 2018 SCO Angersin joukkueissa sekä lainasopimuksella Skotlannissa St Mirrenissä.

Bahoken pelasi Kamerunin maajoukkueessa ensimmäisen maaottelunsa maaliskuussa 2018. Hän on pelannut kaikkiaan 22 maaottelua ja tehnyt niissä neljä maalia. Hän kuului Kamerunin joukkueeseen Afrikan-mestaruuskilpailuissa kesällä 2019 ja tammi-helmikuussa 2022. Vuoden 2019 turnauksessa hän teki kaksi maalia. Vuoden 2022 turnauksessa hän saavutti pronssia ja teki pronssiottelussa joukkueensa ensimmäisen maalin sen noustessa kolmen maalin tappioasemasta tasoihin.

## Lähteet
Prince Racing

**Prince Racing** on hongkongilainen autourheilutalli, joka kilpailee TCR International Series ja TCR Asia Series -sarjoissa. Aiemmin talli on kilpaillu muun muassa Porsche Carrera Cup Asia -sarjassa. Vuoden 2015 TCR International Seriesissa tallin kuljettajat Kenneth Lau ja Michael Choi ajoivat kauden viimeisissä osakilpailuissa, mutta he eivät keränneet yhtään MM-pistettä.

## Lähteet
Stadio Giorgio Ascarelli

**Stadio Giorgio Ascarelli** oli Napolissa sijainnut jalkapallostadion ja napolilaisen SSC Napolin kotikenttä. Stadion tuhoutui toisen maailmansodan pommituksissa.

## Lähteet
Michael Olunga

**Michael Olunga** (s. 26. maaliskuuta 1994 Nairobi) on kenialainen jalkapalloilija. Hän on pelipaikaltaan hyökkääjä. Hän on pelannut seuratasolla kotimaansa lisäksi Ruotsissa, Kiinassa, Espanjassa ja vuodesta 2018 japanilaisseura Kashiwa Reysolissa.

Olunga on pelannut Kenian maajoukkueessa vuodesta 2015. Hän kuului Kenian joukkueeseen Afrikan-mestaruuskilpailuissa 2019.

## Lähteet
Matin ja Liisan koulu

**Matin ja Liisan koulu** on Lapinlahden kirkonkylän taajamassa toimiva yhtenäiskoulu (luokka-asteet 1-9). 
 

Tilastokeskuksen mukaan vuonna 2016 koulua kävi 583 oppilasta. 

Keväällä 2018 uutisoitiin sisäilmaongelmien ratkaisemiseksi tehdyistä remonttisuunnitelmista. Sittemmin päädyttiin rakentamaan uusi alakoulu, joka avattiin tammikuussa 2021. Rakennus on jaettu neljään eri soluun (1.–2. luokat, 3.–4. luokat, 5.–6. luokat sekä musiikkiluokat). 

Yläkoulu Síren on samassa pihapiirissä jossa on 7.–9.-luokkalaiset. 

Koulun alueella on myös monitoimitalo, jossa toimi ala-aste vuoteen 2020 asti. Talossa on Lapinlahden liikuntahalli sekä kuntosali.  

## Lähteet

## Aiheesta muualla
*Koulua käydään kolmessa solussa  (mattijaliisa.fi)
Nerkoon koulu

**Nerkoon koulu** on Lapinlahden Nerkoon kylällä toimiva alakoulu (luokka-asteet 1–6). 

Vuonna 2016 koulua kävi yhteensä 72 oppilasta. 

## Lähteet
Varpaisjärven koulu

**Varpaisjärven koulu** on Lapinlahden Varpaisjärven kirkonkylässä toimiva yhtenäiskoulu (luokka-asteet 1–9). 

Tilastokeskuksen mukaan koulua kävi vuonna 2016 yhteensä 225 oppilasta. 

Koulun naapurustossa sijaitsevat esimerkiksi Varpaisjärven kirjasto ja Varpaisjärven liikuntahalli.

## Lähteet
Nyrkkeily Pan-Amerikan kisoissa 2019

**Nyrkkeilyssä** kilpailtiin **[[Pan-Amerikan kisat 2019|Pan-Amerikan kisoissa 2019]]** 27. heinäkuuta – 2. elokuuta 2019. Kilpailut käytiin Callao Regional Villagessa. Miehille oli kymmenen eri painoluokkaa ja naisille viisi painoluokkaa. Jokaiseen painoluokkaan osallistui kahdeksan urheilijaa. Menestynein maa oli Kuuba, joka voitti 10 mitalia, joista kahdeksan oli kultaisia. Kuuba voitti kahdeksan miesten kymmenestä painoluokasta. Myös Yhdysvallat voitti kymmenen mitalia, joista yksi kultainen.

## Mitaliyhteenveto

### Miehet

### Naiset

## Mitalitaulukko

## Lähteet
Painonnosto Pan-Amerikan kisoissa 2019

**Painonnostossa** kilpailtiin **[[Pan-Amerikan kisat 2019|Pan-Amerikan kisoissa 2019]]** 27. – 30. heinäkuuta 2019. Kilpailut käytiin Chorrillos Military Schoolissa. Sekä miehille että naisille oli seitsemän painoluokkaa. Jokaiseen painoluokkaan osallistui yhdeksän urheilijaa. Menestynein maa oli Kolumbia, joka voitti yhdeksän mitalia, joista viisi oli kultaisia.

## Mitaliyhteenveto

### Miehet

### Naiset

## Mitalitaulukko

## Lähteet
Paini Pan-Amerikan kisoissa 2019

**Painissa** kilpailtiin **[[Pan-Amerikan kisat 2019|Pan-Amerikan kisoissa 2019]]** 7.–10. elokuuta 2019. Kilpailut käytiin Callao Regional Villagessa. Miehet kilpailivat sekä kreikkalais-roomalainen painissa että vapaapainissa. Naiset kilpailivat vain vapaapainissa. Painoluokkia oli jokaisessa lajissa kuusi eli kilpailutapahtumia oli yhteensä 18. 

## Mitaliyhteenveto

### Miehet

#### Kreikkalais-roomalainen paini

#### Vapaapaini

### Naiset

## Mitalitaulukko

## Lähteet
Jalkapallon Euroopan cupin kausi 1973–1974

**Jalkapallon Euroopan cupin kausi 1973–1974** oli mestarijoukkueiden Euroopan cupin 19. kausi. Cupiin osallistui 31 joukkuetta ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Heyselstadionilla, Brysselissä 15. toukokuuta 1974. Koska ottelu oli jatkoajankin jälkeen tasan, pelattiin samalla stadionilla kaksi päivää myöhemmin uusinta, jossa saksalainen Bayern München voitti espanjalaisen Atlético Madridin maalein 4–0. Mestaruus oli saksalaisjoukkueiden ensimmäinen.

Kauden paras maalintekijä oli kahdeksan maalia tehnyt Bayern Münchenin Gerd Müller, joka teki maaleistaan kaksi loppuottelun uusinnassa.

## Välierät
### Ensimmäiset osaottelut

### Toiset osaottelut

*Bayern München eteni loppuotteluun yhteismaalein 4–1.*

*Atlético Madrid eteni loppuotteluun yhteismaalein 2–0.*

## Loppuottelu

### Uusinta

## Lähteet
Jalkapallon Euroopan cupin kausi 1974–1975

**Jalkapallon Euroopan cupin kausi 1974–1975** oli mestarijoukkueiden Euroopan cupin 20. kausi. Cupiin osallistui 30 joukkuetta, joista kyproslainen Omonia luovutti ennen ensimmäisen kierroksen otteluitaan, ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Parc des Princesillä, Pariisissa 28. toukokuuta 1975. Saksalainen Bayern München voitti loppuottelussa englantilaisen Leeds Unitedin maalein 2–0. Mestaruus oli Bayernille toinen perättäinen.

Kauden parhaat maalintekijät olivat viisi maalia tehneet Bayern Münchenin Gerd Müller ja puolivälierissä pudonneen Ararat Jerevanin Eduard Markarov, joka teki kaikki maalinsa ensimmäisen kierroksen otteluissa norjalaista Vikingiä vastaan.

## Lähteet
Jalkapallon Euroopan cupin kausi 1975–1976

**Jalkapallon Euroopan cupin kausi 1975–1976** oli mestarijoukkueiden Euroopan cupin 21. kausi. Cupiin osallistui 32 joukkuetta ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Hampden Parkilla, Glasgow'ssa 12. toukokuuta 1976. Saksalainen Bayern München voitti loppuottelussa ranskalaisen Saint-Étiennen maalein 1–0. Mestaruus oli Bayernille kolmas perättäinen.

Kauden paras maalintekijä oli kuusi maalia tehnyt, puolivälierissä pudonneen Borussia Mönchengladbachin Jupp Heynckes, joka teki neljä maalia ensimmäisen kierroksen toisessa osa-ottelussa itävaltalaista Wackeria vastaan.

## Lähteet
Lady Macbeth (elokuva)

**Lady Macbeth** on vuonna 2016 ensi-iltansa saanut brittiläinen draamaelokuva, jonka on ohjannut William Oldroyd. Se perustuu Nikolai Leskovin pienoisromaaniin *[[Mtsenskin kihlakunnan lady Macbeth]]* (1865). Elokuvan pääosissa ovat Florence Pugh, Cosmo Jarvis, Paul Hilton, Naomi Ackie ja Christopher Fairbank.

## Rooleissa

## Arvosteluita

* *[[Episodi (lehti)|Episodi]]*: 
*Film-O-Holic.com: 
**[[The Guardian]]*: 

## Lähteet

## Aiheesta muualla
* 
*
Ballhockey

**Ballhockey** on joukkuepeli, jota pelataan normaalin kokoisessa jääkiekkokaukalossa ja pelivälineinä toimivat jääkiekkomailat ja muovinen pelipallo. Luistimien sijaan pelaajilla on jaloissaan kengät. Pelinä ballhockey on katukiekon eräs muoto, ja molemmat puolestaan muistuttavat hyvin pitkälti jääkiekkoa myös säännöiltään. Joukkueessa on viisi pelaajaa ja maalivahti. Pelissä on yleensä kaksi tuomaria. Virallinen peliaika on 3 x 15 minuuttia, joiden välissä pidetään 10 minuutin tauot.

Pakollisia varusteita ovat kypärä, hansikkaat ja maila. Lisäksi suositellaan säärisuojia ja alasuojia. Maalivahdeilla on täysi jääkiekkovarustus ilman luistimia. 

## Säännöt
Muuten samat kuin jääkiekossa, paitsi:

– taklaukset: ovat kiellettynä, mutta kontakti sallitaan juoksusuuntien ollessa samat

– pelissä noudatetaan ns. kelluvaa paitsiota. Pallon pitää ylittää siniviiva ennen pelaajaa, jonka jälkeen hyökkäysalue on käytettävissä aina punaviivalle asti. Paitsio purkaantuu, kun pallo ylittää punaviivan

– pallo yli laidan (pelaajan toimesta): tästä ei tuomita jäähyä vaan peli jatkuu aloituksella. Maalivahdin laukoessa yli tuomitaan jäähy normaalisti kuten jääkiekossakin

– pitkän pallon jälkeen saa suorittaa vaihdon normaalisti

– peliaika on 3x15min, on erätauon pituus 10 min

## Lajin historia Suomessa
Suomi on osallistunut lajin maailmanmestaruuskisoihin vuosina (suluissa sijoitukset) 2009 (13.), 2011 (7.), 2015 8.), 2017 (9.) ja 2019 (2.).

Ensimmäinen SM-turnaus järjestettiin vuonna 2018, jolloin mukana oli viisi joukkuetta ja seuraava vuonna 2020. Hallitseva Suomen mestarijoukkue on Peräpohjolan Poropojat Ylitorniolta.

Lajiliitto Suomen Ballhockeyliitto ry. perustettiin vuonna 2017. Se kuuluu kansainvälisen ISBHF:ään (International Street & Ball Hockey Federation).

### Viitteet

## Aiheesta muualla

* SBHL  (Suomen Ballhockeyliitto) kattojärjestö Suomessa.
* ISBHF  (International Street & Ball Hockey Federation) Kansainvälinen kattojärjestö.
Katolinen kirkko Alankomaissa

**Katolinen kirkko [[Alankomaat|Alankomaissa]]**  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.

## Organisaatio ja jäsenmäärä
Katolinen kirkko Alankomaissa on jakautunut seitsemään hiippakuntaan sekä yhteen sotilasordinariaattiin, joka toimii asevoimissa palvelevien katolisten keskuudessa.

Vuoden 2017 lopussa katolisia oli Alankomaissa 3 769 000, mikä oli 21,9% maan väestöstä.

## Katso myös
* Kristinusko Alankomaissa

## Lähteet

## Aiheesta muualla

* Katolisen kirkon Alankomaissa kotisivut
Business and Pleasure

**Business and Pleasure** (tai **Business Pleasure**) on rap-artisti ja laulaja Azealia Banksin tuleva albumi, joka oli tarkoitus julkaista vuonna 2019. 

## Tausta
Albumi on pitänyt julkaista moneen kertaan mutta julkaisua on lykätty toistuvasti. Albumista julkaistiin 2017 promosingle "Crown" ja se löytyy Slay-Z:n uudelleenjulkaisusta.

Banks julkaisi ensimmäisen singlen "Chi Chi" vuonna 2017. Albumin toinen single on "Pyrex Princess", joka julkaistiin vuonna 2018. Banks peruutti albumin kesäkuussa. Albumin kolmas tuleva single on *Black Madonna.*

## Kappaleet

### Kappalelista

### Vahvistetut raidat

* Chi Chi
* Black Madonna
* Icy Drip
* Crown
* Ain't Know (feat. Safaree)
* Pyrex Princess
* Come to Me
*

## Lähteet
* https://azealia-banks.fandom.com/wiki/Business_%26_Pleasure
Jalkapallon Euroopan cupin kausi 1976–1977

**Jalkapallon Euroopan cupin kausi 1976–1977** oli mestarijoukkueiden Euroopan cupin 22. kausi. Cupiin osallistui 32 joukkuetta ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Rooman olympiastadionilla 25. toukokuuta 1977. Englantilainen Liverpool voitti loppuottelussa länsisaksalaisen Borussia Mönchengladbachin maalein 3–1.

Kauden parhaat maalintekijät olivat viisi maalia tehneet Bayern Münchenin Gerd Müller ja FC Zürichin Franco Cucinotta.

## Lähteet
Jalkapallon Euroopan cupin kausi 1977–1978

**Jalkapallon Euroopan cupin kausi 1977–1978** oli mestarijoukkueiden Euroopan cupin 23. kausi. Cupiin osallistui 31 joukkuetta ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Wembley Stadiumilla, Lontoossa 10. toukokuuta 1978. Englantilainen Liverpool voitti loppuottelussa belgialaisen Club Bruggen maalein 1–0. Mestaruus oli Liverpoolille toinen perättäinen.

Kauden paras maalintekijä oli viisi maalia tehnyt Borussia Mönchengladbachin Allan Simonsen.

## Lähteet
Vinorelbiini

**Vinorelbiini** (C45H54N4O8) on puolisynteettinen vinka-alkaloidijohdannaisiin kuuluva orgaaninen yhdiste. Yhdistettä käytetään useiden syöpien hoitoon. Vinorelbiini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Vinorelbiini estää syöpäsoluja jakaantumasta. Sen vaikutusmekanismi on sama kuin muillakin vinka-alkaloideilla eli se sitoutuu tubuliiniin. Tällöin tubuliini ei kykene enää muodostamaan mikrotubuluksia ja mitoosi estyy. Vinorelbiiniä voidaan monista muista vinka-alkaloideista poiketen annostella suoneen annettavan ruiskeen lisäksi suun kautta otettavina kapseleina. Sitä voidaan käyttää yhdessä sisplatiinin kanssa. Vinorelbiinin käyttökohteita ovat ei-pienisoluisen keuhkosyövän, etäpesäkkeitä muodostavan rintasyövän, munuaissyövän ja lymfoomien hoito.

## Haittavaikutukset
Tärkein vinorelbiinin haittavaikutus on luuydintoksisuudesta aiheutuva neutrofiilien, valkosolujen ja verihiutaleiden vähäinen määrä veressä. Muita haittavaikutuksia ovat huonovointisuus, ripuli, ummetus, väsymys ja anemia.

## Valmistus
Vinorelbiinin synteesin ensimmäisessä vaiheessa vinblastiinista eliminoidaan vettä, jolloin muodostuu anhydrovinblastiinia. Anhydrovinblastiini reagoi trifluorietikkahapon kanssa vinorelbiiniksi.

## Lähteet
Church Hill (Tennessee)

**Church Hill** on kaupunki Tennesseen osavaltiossa Yhdysvalloissa. Sen väkiluku oli vuoden  väestönlaskennassa 6 737. Church Hill kuuluu Hawkinsin piirikunnan hallintokeskus. 

## Kuvia kaupungista

Tiedosto:Church-Hill-city-hall-tn1.jpg|Kaupungintalo.
Tiedosto:Church-Hill-view-tn3.jpg|Näkymä Church Hilliin.


## Lähteet
Perustuslaillisten riemumarssi

**Perustuslaillisten riemumarssi** on forssalaisen Kalle Jousisen sanoittama työväenlaulu. Se lauletaan kansansävelmällä ”Kun Eklöfin Augusti Porvoosta tuli”, joka oli 1900-luvun alussa suosittu tanssilaulu. Laulun sanat julkaistiin ensimmäisen kerran arkkiveisuna Tampereella vuonna 1906, julkaisijana Kirjapaino O. Y Sanoma. Samana vuonna Työväen osuuskirjapaino julkaisi laulusta vähemmän tunnetun vaihtoehtoisen version nimellä ”Korkia Weisu perustuslaillisuuden kunniaksi”. Laulun sanoitus kuvastaa työväenliikkeen epäluuloista suhtautumista perustuslaillisiin vuoden 1905 suurlakon jälkeen. Säkeistöjä on yhteensä neljätoista. Kahdennentoista säkeistön alku ”Laki ennen meitä syntynyt on, myös jälkehemme jää” viittaa J. L. Runebergin runoon ”Maaherra”.

Perustuslaillisten riemumarssi ehti välillä jo vaipua unohduksiin, mutta se nousi uuteen suosioon, kun Jussi Raittinen levytti sen vuonna 1969 myyntimenestykseksi kohonneelle albumille *[[Työväen lauluja]]*. Hän myös esitti sitä sadoissa tapahtumissa ja iltamissa varsinkin 1970- ja 1980-luvuilla. Raittisen levyttämä versio sisältää säkeistöt 1, 2, 3, 7, 9 ja 11. Samaa lyhennettyä versiota on 2000-luvulla laulanut keikoillaan rap-artisti Paleface. Laulun säveltä on käytetty myös S. Albert Kivisen sanoittamassa ja levyttämässä satiirisessa laulussa ”Vapaa maa”.

## Lähteet
N44

**N44** on emissiosumu Suuressa Magellanin pilvessä, joka sijaitsee noin 170&nbsp;000 valovuoden päässä Maasta. Se on hyvä esimerkki ionisoituneesta vedystä koostuvasta HII-alueesta.

Kuuma kupla sumun sisällä on kooltaan noin 325 kertaa 250 valovuotta ja sen sisältämä massiivisten tähtien joukko on muovannut sumun nykyiseen muotoonsa. Kuplasta etääntyvän kaasun on havaittu lähettävän röntgensäteilyä, minkä uskotaan johtuvan viimeisten parin miljoonan vuoden aikana räjähtäneistä supernovista.

## Lähteet
Super Mario Maker 2

**Super Mario Maker 2** on Nintendon kehittämä ja julkaisema tasohyppelypeli. Se julkaistiin Nintendo Switchille 28. kesäkuuta . Peli on jatko-osa vuonna 2015 julkaistulle *[[Super Mario Maker]]ille*. Mikäli pelaaja haluaa jakaa kenttiä netissä tai pelata online-moninpelimoodia, peli vaatii *Nintendo Switch Online* -jäsenyyden. Jos pelaaja haluaa jakaa kentät muiden kanssa, on hänen suorittettava kyseinen kenttä loppuun ennen jakamista.

Pelissä on keskeisessä osassa kenttäeditori, jolla voidaan luoda omia kenttiä pelattavaksi. Pelin toinen-ei niin keskeinen rooli on myös omien *Super Worldien* luominen maailmaeditori.

## Uusia ominaisuuksia
Verrattuna aiempaan osaan, tässä pelissä on uudempia ominaisuuksia
* Super Mario 3D World -pelityyli, jossa on osittain erilaisia rakennuspaloja ja power-uppeja verrattuna muihin tyyleihin, sitä ei voi vaihtaa lennosta muihin tyyleihin
* Aiemmasta osasta puuttuneet kenttäteemat: aavikko, lumi, metsä ja taivas
* Aiemmasta osasta puutuneet rakennuspalat kuten mäet, vihainen aurinko, Pokey-kaktukset, Spike-viholliset, kaltevat tasanteet, ilmaan nostavat tuulipilvet ja heiluvat kourat
* Mahdollisuus muuttaa kenttä yöksi paitsi Super Mario 3D World -pelityylillä, jolloin eri kenttäteemoissa on eri ominaisuudet: nurmikkokentissä Goombat leijailevat ja 1Up-sienet muuttuvat vaarallisiksi mätäsieniksi, taivaskentissä on heikompi painovoima, aavikkokentissä tuulee, metsäkentissä vesi muuttuu vaaralliseksi myrkkyvedeksi, kummitus- ja vesikentissä näkyvyys pienenee, ilmalaivakentissä viholliset ovat hitaita ja leijailevat sekä linnakentät ovat kokonaan vedenalaisia, mutta vesivihollisilla kuten Cheep-Cheepeilla ja Bloopereilla on maafysiikat, eli ne hyppäävät
* Uusia power-uppeja: Superball Flower -kukka, jonka avulla Mario voi heittää pomppivia superpalloja kuten Super Mario Land -pelissä (vain Super Mario Bros. -pelityylillä), Master Sword -miekka, mikä muuttaa Marion Linkiksi, jolla on samat kyvyt kuin Linkilla The Legend of Zelda -pelissä (vain Super Mario Bros. -pelityylillä) ja Super Hammer -vasara, jolla Mario voi hajottaa vahvempia esteitä ja heittää palikoita luodakseen polkuja eteenpäin vaikeissa kohdissa (vain Super Mario 3D World -pelityylillä)
* Tarinatila
* Online-moninpeli
* Ninji Speedruns -moodi

## Lähteet

## Aiheesta muualla
*Nintendo Suomen viralliset sivut
Purjehdus Pan-Amerikan kisoissa 2019

**Purjehduksessa** kilpailtiin **[[Pan-Amerikan kisat 2019|Pan-Amerikan kisoissa 2019]]** 3. – 11. elokuuta 2019. Kilpailut käytiin Paracasissa. Eri purjehduskilpailuja oli yksitoista, joista kolme miehille, kolme naisille, kolme sekajoukkuekilpailuja ja kaksi avointaluokkaa. Menestynein maa oli Brasilia, joka saavutti yhdeksän mitalia, joista viisi oli kultaisia.

## Mitaliyhteenveto

## Mitalitaulukko

## Lähteet
Katolinen kirkko Angolassa

**Katolinen kirkko [[Angola]]ssa**  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.

## Organisaatio ja jäsenmäärä
Katolinen kirkko Angolassa on jakautunut 19 hiippakuntaan, joista 5 on arkkihiippakuntia.

Vuonna 2014 arviolta 41,1% Angolan väestöstä kuului katoliseen kirkkoon, ollen suurin uskonnollinen yhteisö Angolassa.

## Lähteet
Jakob Scheuring

**Jakob Scheuring** (29. lokakuuta 1912 Odenheim, Bruchsal – 8. joulukuuta 2001 Odenheim, Bruchsal) oli saksalainen juoksija, jonka päämatka oli 200 metrin juoksu. Hänen uransa ajoittui 1930-luvun lopulle ja päättyi toisen maailmansodan aikaan.

Scheuring nousi kansalliseen tietoisuuteen vuonna 1934 saavuttaessaan menestystä kotiseutunsa Badenin alueen mestaruuskisoissa. Viimeiset rauhan kesät 1938 ja 1939 olivat Scheuringin menestysvuosia. Schuring saavutti Pariisin EM-kisoissa mestaruuden 4 x 100 metrin viestijoukkueessa yhdessä Manfred Kerschin, Gerd Hornbergerin ja Karl Neckermannin kanssa ajalla 40,9 ennen Lennart Strandbergin ankkuroimaa Ruotsia. Lisäksi hän saavutti EM-hopeaa 200 metrillä Hollannin Martinus Osendarpin voittaessa. Samana vuonna hän voitti ensimmäisen Saksan mestaruutensa 200 metrillä ja sai vielä vuosina 1939 ja 1942 Saksan mestaruudet samalla matkalla. Scheuringista tuli tähän aikaan myös vakiojäsen Saksan pikaviestijoukkueessa. Pariisin EM-kisojen pikaviestimestaruuden jälkeen heinäkuussa 1939 nelikko Erich Borchmeyer, Hornberger, Walter Hartig ja Scheuring teki 4 x 100 metrillä uuden Euroopan ennätyksen 40,1. Samoihin aikoihin Scheuring oli mukana Saksan 4 x 400 metrin joukkueessa  Hölling, Scheuring, Helmut Hamann ja Rudolf Harbig, joka paransi Euroopan ennätyksen aikaan 3.10,4.

Maailmansodan sytyttyä syksyllä 1939 urheilutoimintaa jatkettiin vielä parin vuoden ajan. Syyskuussa 1940 käydyssä kolmimaaottelussa Suomi-Ruotsi-Saksa Helsingissä Scheuring oli mukana Saksan joukkueessa. Kaikkiaan maaotteluja Scheuringille kertyi 17. Scheuring edusti vuoteen 1941 kotiseutunsa seuraa SV Ottenauta, mutta siirtyi sen jälkeen Stuttgart Kickers -seuraan. Maailmansodan kääntyessä Saksalle tappiolliseksi urheilukilpailut lopetettiin syksyllä 1942, ja vuonna 1945 päättyneen sodan jälkeen Scheuring jatkoi uraansa kansallisella tasolla. Hän saavutti vielä vuonna 1947 alueellisen Etelä-Badenin mestaruuden 100 ja 200 metrillä. 

Uransa jälkeen Scheuring toimi vielä vuosina 1946–1952 kansallisena pikajuoksuvalmentajana. Hän oli ammatiltaan parturi ja hänellä oli uransa jälkeen oma parturiliike syntymäseudullaan Odenheimissa. Scheuringin kunniaksi on Ottenaussa nimetty hänen kunniaksen urheiluhalli ja urheilukenttä.

## Lähteet
Pyöräily Pan-Amerikan kisoissa 2019

**Pyöräilyssä** kilpailtiin **[[Pan-Amerikan kisat 2019|Pan-Amerikan kisoissa 2019]]** 1. – 11. elokuuta 2019. Ratapöyräilykilpailut käytiin National Sports Villagessa, muut tapahtumat Costa Verde San Miguelissa. Naisille ja miehille oli samat kilpailutapahtumat, joita oli kummallekin sukupuolelle 11. BMX-kilpailuja oli kaksi, maastopyöräilyssä kilpailtiin yhdessä lajissa, maantiepyöräilyssä kahdessa tapahtumassa ja ratapyöräilyssä kuudessa tapahtumassa. Pyöräilyyn osallistui yhteensä 250 urheilijaa. Eniten kultamitaleja voitti Yhdysvallat, joka saavutti 7 kultamitalia. Eniten mitaleja voitti Kolumbia, joka saavutti 12 mitalia.

## Mitaliyhteenveto
### BMX

### Maastopyöräily

### Maantiepyöräily

### Ratapyöräily

## Mitalitaulukko

## Lähteet
Katolinen kirkko Albaniassa

**Katolinen kirkko [[Albania]]ssa**  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.

## Organisaatio ja jäsenmäärä
Katolinen kirkko Albaniassa on jakautunut viiteen hiippakuntaan, joista kaksi on arkkihiippakuntia, sekä Eteläisen Albanian apostoliseen administraatioon, joka on osa Albanian kreikkalaiskatolista kirkkoa.

Vuoden 2011 väestönlaskun mukaan katolisia oli 10,04% Albanian väestöstä. Vahvinta kirkon kannatus oli Lezhën alueella, missä siihen kuului 72,38% väestöstä, ja Shkodërin alueella, missä osuus oli 47,19%. Katolisin paikkakunta oli Shkodërissä sijaitseva Shllak, missä katolisten osuus oli 99,11%.

## Katso myös
* Kristinusko Albaniassa

## Lähteet
Mjösund

**Mjösund** on kylä Kemiönsaaren kunnassa Varsinais-Suomessa. Kylä sijaitsee kunnan luoteisrannalla Santasaaren eteläpuolella.

Mjösundin rantaa hallitsee Keramian tiilitehdas. Kylän varsin yhtenäinen asutus on hieman sisempänä rannasta. Mjösundissa on ollut kauppa, koulu ja posti.

Mjösundissa on pitkä tiilenvalmistusperinne. Tiiltä on valmistettu kylässä mahdollisesti jo 1600-luvulla. Vuonna 1929 kylään valmistui Keramian tiilitehdas, joka paloi 1991. Uusi nykyaikainen tiilitehdas valmistui Mjösundiin kuitenkin pian. 

Mjösundin edustalla on vanhan höyrylaivan hylky, joka upotettiin 1950-luvulla tiilitehtaan laiturin pohjaksi.

## Lähteet
Kaipolan paviljonki

**Kaipolan paviljonki** on tanssilava Kaipolan kylässä Sulkavan kunnassa Etelä-Savossa. Se on rakennettu ja avattu vuonna 1939. Tanssilavatoimintaa järjestää Kaipolan kyläyhdistys.

Lavan rakentaminen aloitettiin keväällä 1939, ja avajaisia juhlittiin juhannuksena 1939. Aluksi valmistuivat lavarakennuksen lisäksi portti, lippukoju, käymälät, halkovaja ja putka. Erillinen ravintolarakennus rakennettiin vuonna 1967.

1970-luvulla lavalla ovat esiintyneet muun muassa Frederik, Dallapé, Eino Grön ja Danny.

## Galleria

Kaipolanpaviljonki004.jpg|Paviljonki sisältä
Kaipolanpaviljonki003.jpg|Paviljongin lava
Kaipolanpaviljonki002.jpg|Tanssit paviljongissa
Kaipolan paviljongin rakentajat.jpg|Paviljongin rakentamisen suunnittelua talvella 1938


## Lähteet

## Aiheesta muualla

* Kaipolan paviljonki Sulkava-lehden verkkosivuilla
* Kaipolan kylätalon verkkosivut
Yesterday (elokuva)

**Yesterday** on vuonna 2019 ensi-iltansa saanut romanttinen komediaelokuva, jonka on ohjannut Danny Boyle ja käsikirjoittanut Richard Curtis. Elokuvan päänäyttelijänä on Himesh Patel. Hän esittää muusikkoa, joka onnettomuuden jälkeen huomaa olevansa ainoa henkilö, joka muistaa brittiläisen rockyhtyeen The Beatlesin. Hänestä tulee kuuluisa, sillä hän esittää The Beatlesin kappaleita kuin ne olisivat hänen omiaan. Lily James, Ed Sheeran ja Kate McKinnon näyttelevät myös elokuvassa.

## Näyttelijät

## Vastaanotto
*Yesterday* sai pääosin keskinkertaisia arvosteluja kriitikoilta. Rotten Tomatoes -sivustolla 63 prosenttia sen saamista 349 arvosteluista oli myönteisiä. Metacritic-sivustolla se sai 55 pistettä 100:sta perustuen 45 arvosteluun.

*[[Helsingin Sanomat|Helsingin Sanomien]]* Miska Rantanen ja *[[Hufvudstadsbladet]]in* Sara Ehnholm Hielm antoivat kumpikin elokuvalle kaksi tähteä viidestä.

## Lähteet

## Aiheesta muualla
Racquets Pan-Amerikan kisoissa 2019

**Racquetsissa** kilpailtiin **[[Pan-Amerikan kisat 2019|Pan-Amerikan kisoissa 2019]]** 2. – 10. elokuuta 2019. Kilpailut käytiin Callao Regional Villagessa. Naisille ja miehille oli kummallekin yksin-, kaksin- ja joukkuepelit. Urheilijoita tapahtumiin osallistui yhteensä 60. Menestynein maa oli Meksiko, jonka urheilijat voittivat viisi kuudesta kilpailusta.

## Mitaliyhteenveto

## Mitalitaulukko

## Lähteet
Squash Pan-Amerikan kisoissa 2019

**Squashissa** kilpailtiin **[[Pan-Amerikan kisat 2019|Pan-Amerikan kisoissa 2019]]** 25. – 31. heinäkuuta 2019. Kilpailut käytiin National Sports Villagessa. Sekä miehille että naisille oli yksin-, kaksin- ja joukkuepelit. Näiden lisäksi pelattiin sekakaksinpeli. Menestynein maa oli Yhdysvallat, joka voitti viisi kilpailua seitsemästä. Yhdysvaltain lisäksi Kanada saavutti seitsemän mitalia. Yhdysvaltain Amanda Sobhy voitti kolme kultamitalia.

## Mitaliyhteenveto

## Mitalitaulukko

## Lähteet
Sulkapallo Pan-Amerikan kisoissa 2019

**Sulkapallossa** kilpailtiin **[[Pan-Amerikan kisat 2019|Pan-Amerikan kisoissa 2019]]** 29. heinäkuuta – 2. elokuuta 2019. Kilpailut käytiin National Sports Villagessa. Sekä miehille että naisille oli yksin- ja kaksinpelit. Näiden lisäksi pelattiin sekakaksinpeli. Menestynein maa oli Kanada, joka voitti yhteensä kahdeksan mitalia ja neljä kultamitalia.

## Mitaliyhteenveto

## Mitalitaulukko

## Lähteet
Jalkapallon Euroopan cupin kausi 1968–1969

**Jalkapallon Euroopan cupin kausi 1968–1969** oli mestarijoukkueiden Euroopan cupin 14. kausi. Cupissa pelasi 27 joukkuetta, kun useat itäeurooppalaiset maat olivat vetäytyneet kilpailusta Euroopan poliittisten jännitteiden seurauksena. Loppuottelu pelattiin Estadio Santiago Bernabéulla, Madridissa 28. toukokuuta 1969. Italialainen AC Milan voitti loppuottelussa alankomaalaisen Ajaxin 4–1. Piero Prati teki loppuottelussa hattutempun eli kolme maalia.

Kauden paras maalintekijä oli yhdeksän maalia tehnyt, välierissä karsiutuneen Manchester Unitedin Denis Law, joka teki maaleistaan seitsemän ensimmäisen kierroksen otteluissa irlantilaisseura Waterfordia vastaan.

## Lähteet
Riisijauho

**Riisijauho** on valkoisesta riisistä jauhettu jauho. Se ei leipoudu eli muodosta nesteeseen yhdistettäessä ja vaivattaessa sitkeää massaa, mutta soveltuu hyvin keittojen, kastikkeiden ja jälkiruokien saostamiseen. Riisijauholla voi myös leivittää tai keittää siitä puuroa. Gluteenittomassa leivonnassa sitä voi käyttää esimerkiksi leipiin ja kekseihin. Aasialaisessa keittiössä sitä käytetään riisinuudeleiden valmistuksessa. Riisijauho on vatsassa helposti sulavaa, joten se soveltuu myös herkkävatsaisille.

Riisijauhosta ja vedestä voidaan valmistaa *riisikuoria*, jotka ovat hyvin ohuita ja läpikuultavia pikkulevyjä. Ne ovat suosittuja kiinalaisessa, thaimaalaisessa ja vietnamilaisessa keittiössä kevätkääryleiden kuorina.

## Lähteet
* 

### Viitteet
Tennis Pan-Amerikan kisoissa 2019

**Tenniksessä** kilpailtiin **[[Pan-Amerikan kisat 2019|Pan-Amerikan kisoissa 2019]]** 29. heinäkuuta – 4. elokuuta 2019. Kilpailut käytiin Lawn Tennis Clubilla. Sekä miehille että naisille oli kaksin- ja nelinpelit. Näiden lisäksi pelattiin sekanelinpeli. Menestynein maa oli Argentiina kolmella mitalilla. Kaikkiaan viisi eri maata sai kultamitalin.

## Mitaliyhteenveto

## Mitalitaulukko

## Lähteet
Pöytätennis Pan-Amerikan kisoissa 2019

**Pöytätenniksessä** kilpaillaan **[[Pan-Amerikan kisat 2019|Pan-Amerikan kisoissa 2019]]** 4. – 10. elokuuta 2019. Kilpailut käydään National Sports Villagessa. Sekä miehille että naisille on yksin-, kaksin- ja joukkuepelit. Näiden lisäksi pelataan sekakaksinpeli. Menestynein maa oli Puerto Rico, joka voitti kolme kultamitalia ja yhteensä kuusi mitalia. Eniten mitaleja voittivat brasilialaiset urheilijat, jotka saavuttivat 7 mitalia.

## Mitaliyhteenveto

## Mitalitaulukko

## Lähteet
Jalkapallon Euroopan cupin kausi 1969–1970

**Jalkapallon Euroopan cupin kausi 1969–1970** oli mestarijoukkueiden Euroopan cupin 15. kausi. Cupiin osallistui 33 joukkuetta, ja yhden karsintakierroksen jälkeen 32 joukkuetta aloittivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin San Sirolla, Milanossa 6. toukokuuta 1970. Alankomaalainen Feyenoord voitti loppuottelussa skotlantilaisen Celticin jatkoajan jälkeen maalein 2–1. Tämä oli alankomaalaisjoukkueiden ensimmäinen mestaruus.

Kauden paras maalintekijä oli kahdeksan maalia tehnyt, välierissä karsiutuneen Leedsin Michael Jones.

## Lähteet
Gluteenijauho

**Gluteenijauho** (uudismuodoste latinan sanasta *gluten* < *glutinum*, liima, tärkkelys)  on jauhoa, joka ei sisällä lainkaan tärkkelystä, mutta runsaasti gluteenia. Siinä on tavallisesti 45 prosenttia gluteenia, jolloin taikina on leipoutuvaa ja leipä saa sille ominaisen rakenteen. Gluteenijauhoa käytetään sekoitettuna tavalliseen vehnäjauhoon tai niukasti gluteenia sisältävien kaura-, ohra- tai ruisjauhojen kanssa.

Gluteenijauhossa on hyvin runsaasti proteiinia, joten se on mainio lisä kasvissyöjän ruokavalioon. Gluteenijauhoa saadaan maissi- ja vehnätärkkelyksen valmistuksessa sivutuotteena. Vehnästä saatavaa vehnägluteenijauhoa käytetään tavallisen vehnäjauhon lisänä kohottamaan leivän valkuaisainepitoisuutta tai leipoutuvuuden parantamiseen. Maissista saatavaa gluteenijauhoa on käytetty karjanrehuna (gluteenirehu). 

## Lähteet
* 

### Viitteet
Tärkkelysjauho

**Tärkkelysjauho** on tietyistä kasveista saatavaa jauhoa, jota käytetään kotitalouksissa ja elintarviketeollisuudessa. Se on koostumukseltaan lähes puhdasta tärkkelystä. Raaka-aineena käytetään muun muassa maissia, ohraa, perunaa, riisiä ja vehnää. Tärkkelysjauhon hiukkaskoko, liisteröityminen ja muut ominaisuudet määräytyvät sen mukaan mistä kasvista ja millä tavoin jauho on valmistettu.

Ruoanvalmistuksessa tärkkelysjauhoa käytetään sen liisteröitymiskyvyn vuoksi varsinkin kiisselien, puurojen ja vanukkaiden sakeuttamiseen. Elintarviketeollisuudessa se on yhtenä ainesosana esimerkiksi kakku- ja vanukasjauheissa sekä makeisissa ja vastaavissa tuotteissa. Lisäksi tärkkelysjauho on lähtöaineena tehtäessä tärkkelys-, dekstriini- ja tärkkelyssokerivalmisteita. Sitä käytetään myös lisäaineena lääke- ja kosmetiikkateollisuudessa. Se soveltuu muun muassa tablettien täyteaineeksi, puutereihin ja saippuoihin. Siitä voidaan valmistaa liimoja (liisteriä) ja se sopii lisä- ja apuaineeksi maaleihin, painoväreihin ja tekstiileihin (tärkki).

Tärkkelysjauhoa ovat muun muassa maissitärkkelys, ohratärkkelys, perunajauho ja riisitärkkelys, saago ja tapioka. Tärkkelysjauhojen teollinen valmistaminen ja jalostaminen tapahtuu tärkkelysteollisuudessa.

## Lähteet
Kaurakiisseli

**Kaurakiisseli** on eteläkarjalainen hivenen hapan perinnejälkiruoka, joka keitetään kaurahiutaleista tai kaurajauhosta ja vedestä. Se syödään joko lämpimänä maidon ja voisilmän kanssa tai kylmänä maidon tai marjamehun kanssa. Virossa samankaltaisesta ruoasta käytetään nimitystä *kearakile*.

Kiisselin valmistus aloitetaan sekoittamalla litraan kädenlämpöistä vettä viisi desilitraa kaurajauhoja tai kuusi desilitraa kaurahiutaleita. Seoksen hapattamiseksi siihen lisätään tilkka piimää tai pieni määrä hiivaa tai ruisleipäpalanen, ja annetaan sen liota runsas vuorokausi. Seos siivilöidään ja siihen lisätään teelusikallinen ruokasuolaa. Liemen rakenteen kiinteyttämiseksi siihen voi lisätä hivenen perunajauhoa, ja sitten seosta kuumennetaan koko ajan sekoittaen, kunnes se kiehuu. Kiisseliä voi ohentaa lisäämällä siihen kiehuvaa vettä, jotta siitä saadaan hieman venyvää.

## Lähteet
* 
* 

### Viitteet
Silavaöljy

**Silavaöljy** eli **ihraöljy** on kirkas ja väritön rasvaöljy, jota tuotetaan huoneenlämpöistä sian ihraa puristamalla. Sen ominaispaino on 0,913–0,919. Silavaöljyä on käytetty ravintorasvana, kuten ruokaöljynä ja margariinin valmistuksessa, sekä villan rasvaukseen ja koneöljynä.

## Lähteet
Kölninliima

**Kölninliima** on Saksassa valmistettu kellanruskea, läpinäkyvä nahkaliimatyyppi, jota käytetään kirjansitomoissa sekä huonekalu- ja nahkatehtaissa. Kaupoissa sitä oli aiemmin myynnissä lyhyinä, paksuhkoina levyinä.

Kölninliimalla tehty sidos on vahva eivätkä liimatut kappaleet liiku mihinkään. Kappaleet voidaan irrottaa lämmittämällä ja liimaa voidaan käyttää uudelleen. Liima valmistetaan käyttökuntoon lämmittämällä liimahiukkasia vesihauteessa ja valmis liima säilyy jääkaapissa useamman viikon. Liimattu sidos kestää lähes ikuisesti, jos sitä säilytetään kuivassa ja viileässä tilassa. Liimaa käytetään nykyisinkin paljon esimerkiksi huonekalujen entisöinnissä.

## Lähteet
Rugby Pan-Amerikan kisoissa 2019

**Rugbyssa** kilpailtiin **[[Pan-Amerikan kisat 2019|Pan-Amerikan kisoissa 2019]]** 26. – 28. heinäkuuta 2019. Kilpailut käytiin Villa María del Triunfo Sports Centerissä. Rugbyssa kilpailtiin Rugby-7-muodossa. Naisille ja miehille oli omat turnaukset. Kumpaankin turnaukseen osallistui kahdeksan maata.

## Mitaliyhteenveto

## Mitalitaulukko

## Lähteet
Rullaurheilu Pan-Amerikan kisoissa 2019

**Rullaurheilussa** kilpailtiin **[[Pan-Amerikan kisat 2019|Pan-Amerikan kisoissa 2019]]** 26. heinäkuuta – 10. elokuuta 2019. Pikaluistelukilpailut käytiin Costa Verde San Miguelissa, ja taitoluistelukilpailut kilpailtiin National Sports Villagessa. Taitoluistelussa naisille ja miehille oli omat vapaaohjelmakilpailut. Pikaluistelussa kummallekin sukupuolelle oli aika-ajokilpailu, 500 metrin kilpailu ja 10 kilometrin eliminaatiokilpailu. Menestynein maa oli Kolumbia, jonka urheilijat voittivat yhteensä kuusi mitalia, joista viisi oli kultaisia.

## Mitaliyhteenveto

### Taitoluistelu

### Pikaluistelu

## Mitalitaulukko

## Lähteet
Softball Pan-Amerikan kisoissa 2019

**Softballissa** kilpailtiin **[[Pan-Amerikan kisat 2019|Pan-Amerikan kisoissa 2019]]** 25. heinäkuuta – 10. elokuuta 2019. Kilpailut käytiin Villa María del Triunfo Sports Centerissä. Sekä miehille että naisille oli omat turnauksensa. Kumpaankin turnaukseen osallistui kuusi joukkuetta. Miesten turnauksen voitti Argentiina ja naisten turnauksen Yhdysvallat.

## Mitaliyhteenveto

## Mitalitaulukko

## Lähteet
Jalkapallon Euroopan cupin kausi 1966–1967

**Jalkapallon Euroopan cupin kausi 1966–1967** oli mestarijoukkueiden Euroopan cupin 12. kausi. Cupiin osallistui 33 joukkuetta, joista neljä joukkuetta pelasi karsintakierroksen ja albanialaisseura Nëntori Tirana vetäytyi ennen ensimmäistä kierrosta. Hallitseva mestari Real Madrid pääsi suoraan toiselle kierrokselle. Joukkueet pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Estádio Nacionalilla, Lissabonissa 25. toukokuuta 1967. Skotlantilainen Celtic voitti loppuottelussa italialaisen Interin maalein 2–1. Tämä oli brittijoukkueiden ensimmäinen mestaruus.

Kauden paras maalintekijä oli kuusi maalia tehnyt, jo toisella kierroksella karsiutuneen Anderlechtin Paul Van Himst, joka teki kaikki maalinsa ensimmäisellä kierroksella suomalaisseura Valkeakosken Hakaa vastaan, viisi vierasottelussa ja yhden kotona.

## Lähteet
Paul Fenton

**Paul Fenton** (s. 22. joulukuuta 1959 Springfield, Massachusetts, Yhdysvallat) on entinen jääkiekkohyökkääjä. Hän pelasi ammattilaisena vuodesta 1982 vuoteen 1992, muun muassa seitsemässä eri NHL-seurassa.

Fenton edusti Yhdysvaltoja kaksissa jääkiekon maailmanmestaruuskilpailuissa, vuosina 1985 ja 1989.

Pelaajauransa jälkeen Fenton on työskennellyt Mighty Ducks of Anaheimin, Nashville Predatorsin ja Minnesota Wildin organisaatioissa. Hän oli vuodesta 2006 Predatorsin apulais-General Manager ennen siirtymistään Wildin General Manageriksi vuonna 2018. Hän ei kuitenkaan jatkanut tehtävässään kauden 2018–2019 jälkeen, vaan hänen tilalleen tuli Bill Guerin.

## Lähteet